איי אנד אם רקורדס

התחלות

איי אנד אם רקורדס נוסדה ב-1962 על ידי הרב אלפרט וג'רי מוס. בעת בחירת השם לחברה, אחת האפשרויות הראשונות הייתה קארניבל רקורדס. תחת שם זה של החברה הם הוציאו לאור שני סינגלים, זאת לפני שהם גילו כי חברת תקליטים אחרת פועלת כבר תחת השם קארניבל. החברה שינתה את שמה ל"איי אנד אם", המייצגים את ראשי התיבות של אלפרט ומוס. משנת 1966 עד 1999, המטה הראשי של החברה היה על האדמות ההיסטוריות של צ'ארלי צ'אפלין סטודיוס הממוקמות בכתובת 1416 צפון לוס אנג'לס, שדרות בראה, קרוב מאוד לשדרות סאנסט בהוליווד. 
לאורך שנות ה-60 וה-70, איי אנד אם עבדה עם אמנים כמו הרב אלפרט וטיחואנה בראס, באז'ה מרימבה בנד, בורט באשארך, סרז'יו מנדז, הסנדפייפרס, ווי פייב, הקרפנטרז, לייזה מינלי, פול וויליאמס ופיל אוקס. בילי פרסטון הצטרף בשנת 1971, ואחריו הצטרפו אנדרה פופ והרב אוטה ב-1973. 
בשנות ה-60 המאוחרות, באמצעות חתימת הסכמים ורישוי באופן ישיר, איי אנד אם החתימו אמנים בריטים הכוללים את קט סטיבנס, ג'ו קוקר, פרוקול הארום, האמבל פאי, פאירפורט קונבנטשין, פרי וThe Move. בשנות ה-70, בעקבות הסכמי הייצור והתפוצה עם אודה רקורדס, איי אנד אם הוציאו לאור אלבומים של קרול קינג והצמד הקומי צ'יץ' וצ'ונג.
אמנים ידועים נוספים של אותה תקופה שפעלו יחד עם איי אנד אם היו נאזרת', וואי אנד טי, דה טיובס, סטיקס, סופרטרמפ, ג'ואן ארמטריידינג, כריס דה ברג (אשר במהלך שנות ה-80 זכה להצלחה גדולה), ריק וויקמן, האוזרק מאונטן דרדוילס, צ'אק מאנגוין, סקוויז ופטר פרמפטון. 
ב-10 במרץ 1977, איי אנד אם החתימו את הלהקה סקס פיסטולס לאחר שהיא ננטשה על ידי EMI. אך איי אנד אם נטשו את הלהקה תוך שבוע. איי אנד אם הגיעו להצלחתם במהלך שנות ה-80 עם רשימת אמנים ידועים כמו אורקסטרל מנוברס אין דה דארק, הנרי באדווסקי, ג'נט ג'קסון, הפוליס, סטינג, האחים ג'ונסון, פאלקו, אטלנטיק סטארר, הגו-גוז, בריאן אדמס, סוזן וגה, ריגהיארה, ברנדה ראסל, ג'פרי אוסבורן, אוניגו בוינגו הליגה האנושית, האוזרק מאונטן דרדוילס ועוד רבים. בעקבות עסקה שהם עשו עם חברת התקליטים למוזיקה נוצרית מיררה רקורדס, הם החלו להפיץ הקלטות קודמות של הזמרת איימי גרנט וגם היו אחראים על הפצה של התקליטים החדשים. בין התקליטים שהופצו היה אלבומה Unguarded משנת 1985 בהתחלה, ולאחר מכן התקדמו לשוק המוזיקה של המיינסטרים, מרכיב חשוב מאוד לפריצת הדרך שלה כזמרת מיינסטרים לאחר מכן.
כעשור מאז הקמתה, איי אנד אם הפכה להיות חברת התקליטים העצמאית הגדולה בעולם. ההוצאות לאור של החברה תחילה הופצו על ידי חברת התקליטים סטייטסייד רקורדס של EMI בתחומי הממלכה המאוחדת, ולאחר מכן תחת השם שלהם פאי רקורדס עד שנת 1967. משנת 1969, איי אנד אם הקימה מטה של החברה בממלכה המאוחדת כשהעומד בראשה כמנהל ראשי הוא ג'ון דיקון אשר היה בתפקיד עד שנת 1979 (אין מדובר בבסיסט של להקת קווין). מספר עובדי איי אנד אם גויסו וביניהם לארי יאסקיל ודרק גרין ואמנים בולטים מאוד בבריטניה כמו הפוליס, סופרטרמפ, ריק ווקמן, סקוויז ורבים אחרים אשר הוחתמו למותג ההקלטות בבריטניה. 
ההוצאות לאור של איי אנד אם שווקו גם באוסטרליה באמצעות פסטיבל רקורדס עד לשנת 1989. איי אנד אם רקורדס בע"מ נוסדה ב-1970, כשההפצה מנוהלת על ידי חברות תקליטים אחרות שפעלו באירופה. איי אנד אם רקורדס של קנדה בע"מ, נוסדה גם היא ב-1970, ואיי אנד אם רקורדס של אירופה נוסדה ב-1977. בשנת 1979, איי אנד אם חתמה על הסכם הפצה עם תקליטי RCA (אשר יותר מאוחר הפכה להיות ברטלסמן מיוזיק גרופ) בארצות הברית, ועם קולומביה רקורדס (שהיורשת שלה סוני מיוזיק אנטרטיינמנט לאחר מכן קלטה לתוכה את קולומביה רקורדס) בארצות רבות אחרות. 
לאורך השנים, איי אנד אם הוסיפו לעצמם הטבעות מומחיות: אלמו סאונד כחברת תקליטים בוטיק קטנה, אומן רקורדס (1964-1966) עבור מוזיקת נשמה, הוריזון רקורדס עבור מוזיקת ג'אז (1974-1978), אייאם דיסקוס עבור מוזיקה לטינית, ונדטה רקורדס עבור מוזיקת דאנס (1988-1990) וטוף ברייק רקורדס עבור מוזיקת היפ הופ (1993-1995).

שנות הפוליגרם

איי אנד אם נרכשה על ידי פוליגרם בשנת 1989. אלפרט ומוס המשיכו לנהל את החברה עד שנת 1993. בשנת 1998, אלפרט ומוס הגישו תביעה נגד פוליגרם על כך שהפרו את סעיף היושרה, כשבסופו של דבר הם התפשרו על תשלום נוסף של 200 מיליון דולר. 
בשנת 1991, איי אנד אם השיקו את פרספקטיב רקורדס כפרויקט משותף עם צוות ההפקה ג'ימי ג'אם וטרי לואיס. ג'אם ולואיס פרשו מעמדת המנכ"לים של פרספקטיב בשנת 1997, אך נותרו יועצים עבור החברה. בשנת 1999, החברה נקלטה לתוך חברת איי אנד אם. באמצע שנות ה-90, איי אנד אם החלו בחלוקה של החברה האחות של פוליגרם בארצות הברית, פולידור רקורדס. 
במהלך שנות ה-90, החברה המשיכה להוציא לאור ולהפיץ אלבומים חדשים של אמנים כמו סאונדגארדן, אקסטרים, איימי גרנט, ג'ון היאט, סטינג, בלוז טרוולר, בארי וייט, אהרון נוויל, שריל קרואו, ת'ראפי?, סיסי פניסטון, רידל היי וגג'ין בלוסומס. החברה הוציאה לאור פסקולים לסרטים מפורסמים מאוד וביניהם רובין הוד: נסיך הגנבים, שלושת המוסקטרים, סברינה, The Living Sea, Demolition Man, Lethal Weapon 3.

יוניברסל מיוזיק גרופ

בשנת 1998, פוליגרם נרכשה על ידי סיגרם והתמזגה לתוך יוניברסל מיוזיק גרופ, אשר נוסדה בשנת 1996 בתור היורשת של MCA Music Entertainment Group, אשר הייתה שייכת לMCA רקורדס. איי אנד אם בסופו של דבר התמזגה יחד עם חברת התקליטים החדשה שיוניברסל מיוזיק גרופ ייסדה, אינטרסקופ גפן איי אנד אם. הסניף הקנדי של איי אנד אם התמזג עם יוניברסל מיוזיק קנדה באותו זמן, שעבדה עם אמנים כמו גאן ארדן ואמנים קנדים נוספים. 
המטה הראשי של איי אנד אם אשר היה ממוקם בשדרות לה ברה נסגר באופן רשמי בינואר 1999. במהלך מסיבת הפרידה, עובדי החברה הציבו סרט שחור על גבי השלט הנושא את שם החברה, דבר המעיד על מות החברה. האולפנים והמשרדים הישנים של איי אנד אם משמשים כיום את חברת ג'ים הנסון, אשר מפעילים את הנסון רקורדינג סטודיוס. מירב כוח העבודה של החברה, חלקם היו עם החברה כעשור ואף יותר, פוטרו. רוב האמנים שהיו חתומים עם החברה נאלצו לחפש חברת תקליטים אחרת. האמנים המצליחים של החברה נותרו לעבוד איתה למרות השינויים, בין האמנים ניתן לראות את סטינג, שריל קרואו, בריאן אדמס וכריס קורנל.